KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS DĖL PASLAUGŲ VIDAUS RINKOJE





[pic] | EUROPOS BENDRIJŲ KOMISIJA | Briuselis, 16.11.2006 COM (2006) 718 galutinis 2004/0001 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS DĖL PASLAUGŲ VIDAUS RINKOJE IŠ DALIES KEIČIANTI KOMISIJOS PASIŪLYMĄ pagal EB sutarties 250 straipsnio 2 dalį 2004/0001 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų Tarybos bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS DĖL PASLAUGŲ VIDAUS RINKOJE (Tekstas svarbus EEE) 1. ĮVADAS EB sutarties 251 straipsnio 2 dalies trečios pastraipos c punkte numatoma, kad Komisija pareiškia savo nuomonę dėl Europos Parlamento pataisų, pasiūlytų per antrąjį svarstymą. Komisijos nuomonė dėl septynių Parlamento pasiūlytų pakeitimų yra išdėstyta toliau. 2. PAGRINDINIAI FAKTAI Europos Parlamentui ir Tarybai pasiūlymas pateiktas (dokumentas COM (2004)2 galutinis – 2004/0001 (COD): | 2004.02.06 | Europos Ekonomikos ir socialinių reikalų komiteto nuomonė pateikta: | 2005.02.09 | Regionų komiteto nuomonė pateikta: | 2004.09.29 | Europos Parlamento nuomonė (po pirmojo svarstymo) pateikta: | 2006.02.16 | Iš dalies pakeistas pasiūlymas pateiktas: | 2006.04.06 | Bendroji pozicija priimta kvalifikuota balsų dauguma: | 2006.07.24 | Europos Parlamento nuomonė (po antrojo svarstymo) pateikta: | 2006.11.15 | 3. KOMISIJOS PASIūLYMO TIKSLAS Komisijos pasiūlymu siekiama: - patobulinti ES ekonominio augimo ir užimtumo pagrindą, - sukurti tikrąją vidaus paslaugų rinką panaikinant teisines ir administracines kliūtis plėtoti paslaugų teikimą, - didinti paslaugų vartotojų, kaip paslaugų gavėjų, teises; - nustatyti valstybių narių administracijoms teisiškai įpareigojančią prievolę veiksmingai bendradarbiauti. 4. KOMISIJOS NUOMONė DėL EUROPOS PARLAMENTO PAKEITIMų Per antrąjį svarstymą Parlamentas priėmė 3 Tarybos bendrosios pozicijos pakeitimus. Jis padarė tam tikrų su komitologija susijusių aspektų pakeitimų, nepakeisdamas bendrosios pozicijos ir iš dalies pakeisto Komisijos pasiūlymo esmės bei nepažeisdamas jų principų. Po konsultacijų su institucijomis Komisija priima visus 3 pakeitimus. Šie pakeitimai pateikiami toliau: 40 pakeitimas – 23 straipsnio 4 dalis Profesinės atsakomybės draudimas ir garantijos Šiuo pakeitimu, kuriuo daroma nuoroda į 40 straipsnio 2a dalį, numatoma, kad nustatant bendrus kriterijus, taikomus nustatant tinkamą profesinės atsakomybės rizikos, draudimo ir garantijų pobūdį ir apimtį, taikoma ne reguliavimo procedūra, o reguliavimo procedūra su tikrinimu. 41 pakeitimas – 36 straipsnis Įgyvendinimo priemonės Šiuo pakeitimu, kuriuo daroma nuoroda į 40 straipsnio 2a dalį, numatoma, kad nustatant terminus, kurių valstybės narės turi laikytis tam tikrais administracinio bendradarbiavimo atvejais, taikoma ne reguliavimo procedūra, o reguliavimo procedūra su tikrinimu. 42 pakeitimas – 40 straipsnio 2a dalis Komitologija Šiuo pakeitimu reguliavimo procedūra papildoma reguliavimo procedūra su tikrinimu ir, kadangi į jį daromos nuorodos 23 straipsnio 4 dalyje ir 36 straipsnyje, jis yra reguliavimo procedūros su tikrinimu įtraukimo į šiuos straipsnius pagrindas. 5. IšVADA Atsižvelgdama į EB sutarties 250 straipsnio 2 dalį, Komisija šiuo dokumentu iš dalies keičia savo pasiūlymą taip, kaip išdėstyta pirmiau.